钦定古今图书集成/明伦汇编/官常典/第178卷 > 北魏
## 钦定古今图书集成/明伦汇编/官常典/第178卷 > 北魏

### 明元帝神瑞元年置八大人官总理万机

按：《魏书明元帝本纪》，不载。按《官氏志》神瑞元年春，
置八大人官。大人下置三属官，总理万机，故世号“八
公”云。

### 太武帝神麚元年置左右仆射

按《魏书太武帝本纪》，不载。按《官氏志》，“神麚元年三
月，置左右仆射，左右丞，诸曹尚书十馀人，各居别寺。”
太平真君五年，以皇太子总百揆，而穆寿等辅之。
按《魏书太武帝本纪》，“太平真君五年春正月壬寅，皇
太子始总百揆。侍中中书监宜都王穆寿，司徒东郡
公崔浩，侍中广平公张黎，侍中建兴公古弼，辅太子
以决”庶政。按《官氏志》：“真君五年正月，侍中、中书监、
宜都王穆寿，司徒、东郡公崔浩，侍中、广平公张黎辅
政，置通事四人。”

### 孝文帝太和 年议定三师二大三公及尚书中书阶品

按：《魏书孝文帝本纪》，不载。按《官氏志》：“太和中，高祖
诏群僚议定百官，著于令。”

三师《上公》。

太师

太傅

太保

二大。

大司马

大将军

右第一品上

《三公》：

太尉

司徒

司空

右第一品中

诸开府：

仪同三司

都督中外诸军事

特进

三将军。

骠骑将军

车骑将军。〈二、将军加“大” 者，位在三司上。〉

卫将军。〈加大者，次“仪同三司。” 〉

右第一品下

尚书令

右从第一品上

中书监

左右光禄大夫

尚书左仆射

尚书右仆射

右从第一品中

中书令

右第二品中

旧制，有大将军，不置太尉；有丞相，不置司徒。正光已
后，天下多事，勋贤并轨，乃俱置之。

### 孝庄帝永安 年增置大丞相大将军及太宰府佐吏

按《魏书孝庄帝本纪》，不载。按《官氏志》：“孝庄初，以尔
朱荣有扶翼之功，拜柱国大将军，位在丞相上。又拜
大丞相、天柱大将军，增佐吏。又以太尉上党王天穆
为太宰，增佐吏。”

### 前废帝普泰元年秋七月庚寅以侍中太保开府尚书令尔朱世隆为仪同三司位次上公

按：《魏书前废帝本纪》云云。